《朝中措》
宋代·陈三聘

求田何处是生涯。双鬓已先华。随分夏凉冬暖，赏心秋月春花。

吾年如此，愁来问酒，困后呼茶。结社竹林诗老，卜邻江上渔家。

作者简介：陈三聘，宋代诗词家。约公元一一六二年前后在世。字梦弼（或写作“㢸”），南宋吴郡（今苏州）人。生卒年均不详，约宋高宗绍兴末前后在世。生平事迹无考。工词，有《和石湖词》一卷，入选《强村丛书》传于世。